CELEX: 62010CO0198
Language: mt
Date: 2011-09-09 00:00:00
Title: Digriet tal-Qorti tal-Ġustizzja (is-Sitt Awla) tad-9 ta' Settembru 2011.#Cassina SpA vs Alivar Srl u Galliani Host Arredamenti Srl.#Talba għal deċiżjoni preliminari: Corte d'appello di Milano - l-Italja.#L-ewwel subparagrafu tal-Artikolu 104(3) tar-Regoli tal-Proċedura - Proprjetà industrijali u kummerċjali - Direttiva 98/71/KE - Protezzjoni legali ta' disinni - Artikolu 17 - Obbligu ta' akkumulazzjoni tal-protezzjoni tad-disinni ma' dik tad-drittijiet tal-awtur - Leġiżlazzjoni nazzjonali li teskludi l-protezzjoni mid-drittijiet tal-awtur għad-disinni li jaqgħu fil-qasam pubbliku qabel id-dħul fis-seħħ tagħha.#Kawża C-198/10.

Digriet tal-Qorti tal-Ġustizzja (Is-Sitt Awla) tad-9 ta’ Settembru 2011 – Cassina vs Alivar u Galliani Host Arredamenti
      (Kawża C‑198/10)
      “L-ewwel subparagrafu tal-Artikolu 104(3) tar-Regoli tal-Proċedura – Proprjetà industrijali u kummerċjali – Direttiva 98/71/KE – Protezzjoni legali ta’ disinni – Artikolu 17 – Obbligu ta’ akkumulazzjoni tal-protezzjoni tad-disinni ma’ dik tad-drittijiet tal-awtur – Leġiżlazzjoni nazzjonali li teskludi l-protezzjoni mid-drittijiet tal-awtur għad-disinni li jaqgħu fil-qasam pubbliku qabel
         id-dħul fis-seħħ tagħha”
      
      Approssimazzjoni tal-liġijiet - Disinni - Direttiva 98/71 - Prinċipju ta’ akkumulazzjoni tal-protezzjoni tad-disinni ma’ dik
         tad-drittijiet tal-awtur - Leġiżlazzjoni nazzjonali li teskludi totalment, jew sal-limiti tal-użu preċedenti, mill-protezzjoni
         permezz tad-drittijiet tal-awtur, id-disinni li jaqgħu fil-qasam pubbliku qabel id-dħul fis-seħħ tagħha, fil-konfront ta’
         terzi li diġà mmanifatturaw jew ikkummerċjalizzaw prodotti li ġew prodotti skont l-imsemmija disinni - Inammissibbiltà (Direttiva
         tal-Parlament Ewropew u tal-Kunsill 98/71, Artikolu 17) (ara l-punti 24-28, 32-34 u d-dispożittiv)
      
      Suġġett
      
         
               Talba għal deċiżjoni preliminari - Corte d’Appello di Milano - Interpretazzjoni tal-Artikoli 17 u 19 tad-Direttiva 98/71/KE
                  tal-Parlament Ewropew u tal-Kunsill, tat-13 ta’ Ottubru 1998, dwar il-protezzjoni legali ta’ disinji - Liġi nazzjonali li
                  ttrasponiet id-direttiva billi introduċiet il-protezzjoni tad-drittijiet tal-awtur għad-disinni - Possibbiltà għal Stat Membru
                  li jestendi l-kundizzjonijiet sabiex tingħata din il-protezzjoni.
               
            Dispożittiv
      
         
                   
               
               
                  
               
               
                  	L-Artikolu 17 tad-Direttiva 98/71/KE tal-Parlament Ewropew u tal-Kunsill, tat-13 ta’ Ottubru 1998, dwar il-protezzjoni legali
                     ta’ disinji, għandu jiġi interpretat fis-sens li jipprekludi leġiżlazzjoni ta’ Stat Membru li teskludi totalment jew sal-limiti
                     tal-użu preċedenti, il-protezzjoni permezz tad-drittijiet tal-awtur ta’ dan l-Istat Membru, id-disinni li kienu jaqgħu fil-qasam
                     pubbliku qabel ma din il-leġiżlazzjoni daħlet fis-seħħ, fil-konfront ta’ kull terz li diġà pproduċa u/jew ikkummerċjalizza
                     fit-territorju nazzjonali prodotti li ġew prodotti, skont dawn id-disinni, qabel din id-data.